gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7966, del 26-01-2017 (2017/396)

Informació pública de la sol·licitud d'autorització administrativa i aprovació de projecte de línia elèctrica amb impacte ambiental. Expedient número ATLINE/2016/129/46.
-------------------------------------------------------------------------------------------------------------------------------------------------------------------------

### Dades del document

Número de DOGV
:   7966

Data del DOGV
:   26-01-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/396


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa i aprovació de projecte de línia elèctrica amb impacte ambiental. Expedient número ATLINE/2016/129/46. [2017/396]  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i en l'article 36 de la Llei 21/2013, de 9 de desembre, d'avaluació ambiental, en els articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, i en el Decret 32/2006, de 10 de març, pel qual es modifica el Decret 162/1990, se sotmet a informació pública la sol·licitud d'autorització administrativa de la instal·lació elèctrica que s'indica:  
  
  
Peticionari: Infraestructures de Vilanova, SL.  
Emplaçament de la instal·lació: terme municipal d'Ayora.  
Documents sotmesos a informació pública:  
1. Projecte. Denominació: línia aèria d'alta tensió 132 kV SE Vilanova- SE Ayora, reubicació i substitució de l'AP 51  
2. Informe ambiental del canvi d'ubicació del suport 51 de la línia d'evacuació SET Vilanova- SET Ayora 132 kV. (Zona eòlica 10 del Pla Eòlic Valencià).  
Pressupost: 79.516 ?.  
  
La qual cosa es fa pública per a general coneixement i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en el Servei Territorial d'Energia, siti al carrer de Gregori Gea, 27, de València, així com dirigir a l'esmentat servei territorial les al·legacions (per duplicat) que es consideren oportunes en el termini de trenta dies comptats a partir de l'endemà de la publicació d'aquest anunci.  
Transcorregut l'esmentat termini sense realitzar al·legacions, es considerarà que està conforme, i perdrà el dret al tràmit corresponent. Això, sense perjudici de la interposició dels recursos que pertoquen contra la resolució definitiva del procediment, en els terminis legal i reglamentàriament establits.  
  
València, 25 d'octubre de 2016.- El cap de la Secció d'Energia: Antonio Peris Armengot.
Diari Oficial de la Generalitat Valenciana


Sumari del DOGV 8087, del 19-07-2017 (2017/6083)

RESOLUCIÓ de 3 de juliol de 2017, del secretari general del Consell Jurídic Consultiu de la Comunitat Valenciana, per la qual es fa pública la relació de llocs de treballs de la dita institució.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8087

Data del DOGV
:   19-07-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/6083


Data del document
:   03-07-2017

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Descriptors 

:   * Consell Jurídic Consultiu de la Comunitat Valenciana
    * concurs administratiu

RESOLUCIÓ de 3 de juliol de 2017, del secretari general del Consell Jurídic Consultiu de la Comunitat Valenciana, per la qual es fa pública la relació de llocs de treballs de la dita institució. [2017/6083]  
L'article 17 de la Llei 10/1994, de 19 de desembre, de la Generalitat, de creació del Consell Jurídic Consultiu de la Comunitat Valenciana, estableix que els llocs de treball de personal administratiu i de Lletrats es classificaran i proveiran d'acord amb les normes de la Llei de la funció pública, que disposen la necessitat de la seua aprovació per l'òrgan competent i la seua publicació en el Diari Oficial de la Generalitat Valenciana. L'òrgan competent és la presidència del Consell Jurídic Consultiu, a qui correspon l'aprovació de la relació de llocs de treball, amb la deliberació prèvia del Ple, segons allò que preveu l'apartat b de l'article 24 del Reglament de la Institució, aprovat per Decret 138/1996, de 16 de juliol, del Govern valencià.  
El Ple del Consell Jurídic Consultiu, en la seua sessió celebrada el proppassat dia 25 de maig va conéixer la proposta de modificació de la relació de llocs de treball de la Institució per a atendre adequadament les funcions que el Consell Jurídic té encomanades. Per això, complit el tràmit previst en l'article 153 de la Llei 10/2010, de 9 de juliol, d'ordenació i gestió de la funció pública valenciana, en virtut de les competències que li atribueixen els articles 16 i 17 de la Llei de creació d'aquest suprem òrgan consultiu, i els articles 46 i 47 del seu Reglament, per a l'aprovació de l'estructura administrativa d'aquest Consell, i per a la fixació del nombre de personal empleat públic d'aquesta Institució, la Resolució de la Presidència, de 9 de juny de 2017, va aprovar la relació de llocs de treball que consta en l'annex de la present resolució. En conseqüència, resolc:  
  
Únic  
Fer pública la relació de llocs de treball del Consell Jurídic Consultiu de la Comunitat Valenciana, que consta com a annex d'aquesta resolució.  
  
València, 3 de juliol de 2017.- El secretari general: Ferran Garcia i Mengual.
Diari Oficial de la Generalitat Valenciana


Sumari del DOGV 8171, del 16-11-2017 (2017/10757)

RESOLUCIÓ de 9 de novembre de 2017, de la Universitat d'Alacant, per la qual nomena Juan Tortosa Martínez professor titular d'universitat en l'àrea de coneixement d'Educació Física i Esportiva.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8171

Data del DOGV
:   16-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10544


Data del document
:   09-11-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 9 de novembre de 2017, de la Universitat d'Alacant, per la qual nomena Juan Tortosa Martínez professor titular d'universitat en l'àrea de coneixement d'Educació Física i Esportiva. [2017/10303]  
De conformitat amb la proposta elevada per la comissió nomenada per a jutjar la plaça de professor/a titular d'universitat (DF02766), convocada per Resolució de 26 de juliol de 2017 (BOE 14.08.2017), de l'àrea de coneixement d'Educació Física i Esportiva, Departament de Didàctica General i Didàctiques Específiques, i presentada per la persona interessada la documentació a què fa referència la base novena de la convocatòria; aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la desenvolupen, ha resolt:  
  
Nomenar Juan Tortosa Martínez, amb document nacional d'identitat número 63682825S, professor titular d'universitat de l'àrea de coneixement de Educació Física i Esportiva, adscrita al Departament de Didàctica General i Didàctiques Específiques.  
  
Contra aquesta resolució, que esgota la via administrativa, pot la persona interessada interposar recurs contenciós administratiu davant del Jutjat Contenciós Administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació d'aquesta resolució, davant del rector, de conformitat amb el que es disposa en els articles 123 i 124 de la Llei 39/2015.  
  
Alacant, 9 de novembre de 2017.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 7986, del 23-02-2017 (2017/907)

Notificació de la sentència dictada en el procediment de guarda i custòdia número 414/2016.
-------------------------------------------------------------------------------------------

### Dades del document

Número de DOGV
:   7986

Data del DOGV
:   23-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/907


Organisme emissor
:   Jutjat de Primera Instància i Instrucció Número 4 de Vinaròs

Tipus de document
:   Edicte

Notificació de la sentència dictada en el procediment de guarda i custòdia número 414/2016. [2017/907]  
Família, guarda, custòdia o aliments de fills menors no matrimonials no consensuats 000414/2016  
Juan Antonio Elipe Songel, lletrat de l'Administració de justícia del Jutjat de Primera Instància i Instrucció número 4 de Vinaròs, mitjançant aquesta cèdula faig saber que en aquest jutjat se segueixen les actuacions ja indicades, promogudes per Loredana Roxana Alexandru contra Ionut Valentín Danga, en què s'ha dictat la resolució que no s'ha pogut notificar a la part demandada pel fet que se'n desconeix el parador. El contingut íntegre de la resolució es troba a disposició seua a la secretaria d'aquest òrgan jurisdiccional.  
I perquè valga de notificació de forma deguda al demandat, expedisc aquest edicte en què se li fa saber que, contra la sentència que l'afecta, s'hi pot interposar un recurs d'apel·lació dins del termini de 20 dies davant d'aquest jutjat per a davant de l'audiència provincial.  
  
Vinaròs, 25 de gener de 2017.- El lletrat de l'Administració de justícia: Juan Antonio Elipe Songel.
Diari Oficial de la Generalitat Valenciana


Sumari del DOGV 8149, del 16-10-2017 (2017/8471)

Acceptació de la delegació de competències i encàrrec de gestió de sancions administratives dels municipis de Relleu i Calp en Suma Gestió Tributària. Diputació d'Alacant.
---------------------------------------------------------------------------------------------------------------------------------------------------------------------------

### Dades del document

Número de DOGV
:   8149

Data del DOGV
:   16-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8471


Data del document
:   12-09-2017

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Acceptació de la delegació de competències i encàrrec de gestió de sancions administratives dels municipis de Relleu i Calp en Suma Gestió Tributària. Diputació d'Alacant. [2017/8471]  
En compliment del que disposa l'article 7 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals i l'article 11 de la Llei 40/2015 de règim jurídic del sector públic, es publica l'acceptació, mitjançant decret del president de la Diputació Provincial, de data 12 de setembre de 2017, de la delegació i encàrrec efectuat pels ajuntaments que a continuació es detallen, en matèria de gestió i recaptació de determinades sancions administratives, les condicions generals de la qual aprovades pel Ple provincial, en sessió de data 1 d'octubre de 2009, figuren publicades en el Butlletí Oficial de la Província d??Alacant número 208, de data 02.11.2009.  
Sancions per l??incompliment de deures, prohibicions o limitacions contingudes en les ordenances municipals i en la normativa legal corresponent.  
  
Relleu  
Ordenança municipal de convivència ciutadana.  
  
Calp  
Ordenança municipal de convivència ciutadana en l'espai públic, amb exclusió expressa del títol III - del control i tinença d'animals.  
  
L'encàrrec i la delegació realitzada a favor d'aquesta diputació provincial pel municipi de Relleu entrarà en vigor l'endemà de la seua publicació en el Butlletí Oficial de la Província d??Alacant i estarà vigent fins al 31 de desembre de 2020 i la realitzada pel municipi de Calp produirà efecte des de l'endemà de la seua publicació en el Butlletí Oficial de la Província d??Alacant per un període de cinc anys, ambdós prorrogables per reconducció tàcita d'any en any, si cap de les parts manifesta expressament la seua voluntat en contra, i ho comunica a l??altra amb una antelació no inferior a sis mesos a la seua finalització o a la de qualsevol dels períodes de pròrroga.  
  
Alacant, 12 de setembre de 2017.- El president: César Sánchez Pérez. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 8082, del 12-07-2017 (2017/6196)

RESOLUCIÓ de 25 d'abril de 2017, de la Presidència de la Generalitat, de concessió de distincions en matèria de protecció civil de la Generalitat a Ricardo García-Verde Osuna.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   8082

Data del DOGV
:   12-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6196


Data del document
:   25-04-2017

Organisme emissor
:   Presidència de la Generalitat

Tipus de document
:   Resolució

Descriptors 

:   * distinció honorífica

RESOLUCIÓ de 25 d'abril de 2017, de la Presidència de la Generalitat, de concessió de distincions en matèria de protecció civil de la Generalitat a Ricardo García-Verde Osuna. [2017/6196]  
En compliment del que estableix el Decret 150/2014, de 19 de setembre, del Consell, pel qual es regula la concessió de distincions en matèria de protecció civil de la Generalitat, i seguint el procediment establit en els articles 7, 8 i 9, després de la proposta de concessió de la distinció, efectuada per Lucio Conejos Albuixech, responsable d'Operacions en Terra i Logística de l'empresa Avialsa, per a Ricardo García-Verde Osuna, pilot de la companyia aeronàutica Faasa, resolc:  
  
  
Primer  
Concedir la Medalla al Mèrit de Protecció Civil, en la seua categoria d'Or, a títol pòstum, a Ricardo García-Verde Osuna, pilot de la companyia aeronàutica Faasa, per la seua labor en matèria de protecció civil i emergències, en morir en acte de servei en la intervenció d'extinció d'incendis a què es dirigia per a recolzar les labors del cos de bombers, en un foc registrat en la regió xilena de Bío Bío, en el centre del país, a Santa Juana (Xile).  
  
Segon  
En compliment del que estableix l'article 12 del Decret 150/2014, de 19 de setembre, s'inscriurà aquesta distinció honorífica en el Registre de Distincions de la Generalitat en matèria de protecció civil, dependent de la Direcció General de l'Agència Valenciana de Seguretat i Resposta a les Emergències.  
  
L'Eliana, 25 d'abril de 2017.- El president de la Generalitat, p. d. (ap. 5, R 12.02.2016; DOGV 17.02.2016), el director general de l'Agència Valenciana de Seguretat i Resposta a les Emergències: José María Ángel Batalla.
Diari Oficial de la Generalitat Valenciana


Sumari del DOGV 8062, del 14-06-2017 (2017/5278)

Resolució de 23 de maig de 2017, de la Direcció General de Centres i Personal Docent, per la qual se citen les persones interessades en el procediment ordinari número 4/000115/1711-XE per a comparéixer en la via jurisdiccional.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8062

Data del DOGV
:   14-06-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/5278


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Resolució de 23 de maig de 2017, de la Direcció General de Centres i Personal Docent, per la qual se citen les persones interessades en el procediment ordinari número 4/000115/4798-HL per a comparéixer en la via jurisdiccional. [2017/5278]  
El Tribunal Superior de Justícia de la Comunitat Valenciana, Sala Contenciosa Administrativa, Secció Quarta, ha reclamat d'aquesta unitat administrativa l'expedient referit al procediment que es descriu:  
  
  
1. Recurrents:  
Associació de Pares i Mares d'Alumnes del Col·legi Sagrada Familia.  
  
2. Interessats:  
Afectats per la interposició del present recurs en l'expedient administratiu.  
  
3. Descripció:  
Decret 6/2017, de 20 de gener, del Consell, pel qual s'aprova el Reglament de concerts educatius en la Comunitat Valenciana i es convoca el procés general d'accés o renovació (DOGV 7964, 24.01.2017).  
  
  
4. Referència del Tribunal:  
Procediment ordinari núm. 4/000114/6900-JK  
NIG: 46199-52-9-3025-380051.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal l'expedient de referència i citar els interessats en els procediments descrits, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció Quarta.  
  
  
València, 23 de maig de 2017. El director general de Centres i Personal Docent: José Joaquín Carrión Candel.
Diari Oficial de la Generalitat Valenciana


Sumari del DOGV 8172, del 17-11-2017 (2017/10535)

RESOLUCIÓ de 3 de novembre de 2017, de la Direcció General de Centres i Personal Docent, per la qual se citen les persones interessades en el procediment abreujat número 000019/2017 per a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8172

Data del DOGV
:   17-11-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/10067


Data del document
:   03-11-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 3 de novembre de 2017, de la Direcció General de Centres i Personal Docent, per la qual se citen les persones interessades en el procediment abreujat número 000019/2017 per a comparéixer en la via jurisdiccional. [2017/10650]  
El Jutjat Contenciós Administratiu número 1 de Castelló ha reclamat d'aquesta unitat administrativa l'expedient referit al procediment que es descriu.  
Recurrent: Sergio Calpe Gómez.  
Interessats: el personal afectat per la Resolució de 21 de març de 2016, de la Direcció General de Centres i Personal Docent de la Conselleria d'Educació, Investigació, Cultura i Esport, per la qual es publiquen les llistes definitives d'integrants de la borsa de treball del cos de professors d'Ensenyament Secundari de la especialitat de Música.  
  
Descripció: recurs contenciós administratiu interposat contra la Resolució de 27 de octubre de 2016, del director general de Centres i Personal Docent, per la qual es desestima el recurs de reposició interposat contra la Resolució de 21 de març de 2016, de la Direcció General de Centres i Personal Docent de la Conselleria d'Educació, Investigació, Cultura i Esport, per la qual es publiquen les llistes definitives d'integrants de la borsa de treball del cos de professors d'Ensenyament Secundari de la especialitat de Música.  
Jutjat: Contenciós Administratiu número 1 de Castelló.  
Procediment abreujat número 000019/2017  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Jutjat Contenciós Administratiu número 1 de Castelló l'expedient de referència i citar els interessats en el procediment descrit, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Jutjat Contenciós Administratiu número 1 de Castelló. Es fa constar, no obstant això, que la Generalitat, representada pels advocats de l'Advocacia General, compareix en aquests recursos en defensa del manteniment de l'acte contra el qual es recorre.  
  
València, 3 de novembre de 2017.- El director general de Centres i Personal Docent: José Joaquín Carrión Candel.
Diari Oficial de la Generalitat Valenciana


Sumari del DOGV 8166, del 09-11-2017 (2017/9957)

CORRECCIÓ d'errades de la Resolució de 13 de setembre de 2017, de la Direcció General de Política Educativa, de convocatòria d'eleccions a consells escolars de centres docents no universitaris de la Comunitat Valenciana, sostinguts amb fons públics, any 2017.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8166

Data del DOGV
:   09-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9957


Data del document
:   06-11-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport

CORRECCIÓ d'errades de la Resolució de 13 de setembre de 2017, de la Direcció General de Política Educativa, de convocatòria d'eleccions a consells escolars de centres docents no universitaris de la Comunitat Valenciana, sostinguts amb fons públics, any 2017. [2017/9957]  
Publicada en data 25 de setembre de 2017, en el Diari Oficial de la Generalitat Valenciana número 8134, la Resolució de 13 de setembre de 2017, de la Direcció General de Política Educativa, de convocatòria d'eleccions a consells escolars de centres docents no universitaris de la Comunitat Valenciana, sostinguts amb fons públics, any 2017, advertit un error material, de conformitat amb allò que disposa l'article 109.2 de la Llei 39/2015, d'1 d'octubre, del procediment administratiu comú de les administracions públiques, s'efectua la correcció dels següents annexos:  
Annex I-C: Renovació de la segona meitat dels consells escolars de centres públics  
Annex IV-C2: Acta del procés electoral de les famílies  
  
València, 6 de novembre de 2017.- El director general de Política Educativa: Jaume Fullana Mestre